Ons het ons verblyf terdeë geniet. Gasvrye ontvangs. Skoon en netjies. Isabel het ons sommer tuis laat voel. 'n Heerlike plaasatmosfeer en stilte.
Baie dankie vir 'n wonderlike oorblyf. Ete verskaf deur die gasvrou was heerlik en ons kon nie genoeg kry nie. Alles was baie netjies en skoon. Dit is definitief die ry op die grondpad werd. Lekker rustig.
Onverwagse mooi ligging. Pragtige opstal en tuine in die natuurskone Vrystaat. Gerieflike, skoon en netjiese verblyf wat alles saam die regte resep is vir 'n moeë reisiger. Die heerlikste volledige aandete waaroor jy huis toe kan skryf (al was dit ekstra) vir baie minder as enige restaurant en wat jy nooit eers by 'n restaurant sal kry nie! Ek beveel dit sterk aan.
Die verblyf was netjies en die groot groen grasperk en swembad baie welkom na 'n lang pad met twee klein kinders. Die aandete gekook deur die gasvrou was voortreflik en definitief die geld werd.
Behalwe dat dit nie maklik was om te kry nie (Die GPS-koördinate vat jou op die verkeerde pad) was die "verdwaal" die moeite werd. Pragtige omgewing met baie netjiese verblyf.